title: "Moskau (Gratf\u00fcrstendoom)"
text: "Det Moskau Gratf\u00fcrstendoom  (\u00fc\u00fcb R\u00fcs: \u0412\u0435\u043b\u0438\u0301\u043a\u043e\u0435 \u043a\u043d\u044f\u0301\u0436\u0435\u0441\u0442\u0432\u043e \u041c\u043e\u0441\u043a\u043e\u0301\u0432\u0441\u043a\u043e\u0435 Vel\u00edkoje Knj\u00e1\u017eestvo Mosk\u00f3vskoje) wiar en r\u00fcs f\u00fcrstendoom, wat faan det 13. juarhunert tu det 16. juarhunert uun a nuurdwaast faan R\u00fcslun wooret. Det wiar tu iarst en f\u00fcrstendoom (tu 1325 en dialf\u00fcrstendoom faan Wladimir-Susdal), do faan 1328 en gratf\u00fcrstendoom. Det wurd 1547 oner Iwan IV. det R\u00fcs Keiserrik. A f\u00fcrsten faan Moskau wiar faan det Rurik-Dynastii, wat d\u00f6n r\u00fcs lunen sant at juar 862 regiaret, \u00fc\u00fcs at steed Nowgorod amtelk gr\u00fcnlaanjen wurd.\n\nDe iarst f\u00fcrst wiar Daniil I., f\u00fcrst Aleksander Newski faan Nowgorod, Wladimir-Susdal an Kiew san jongst dring. At meecht faan't gratf\u00fcrstendoom wuks: 1485 wurd det Nowgorod Republiik an 1485 at Twer Gratf\u00fcrstendoom dialen faan Moskau.\n\nDet gratst f\u00fcrst wiar Iwan III. (of Iwan de Grat), diar a tiitel keiser (\u00fc\u00fcb R\u00fcs: \u0446\u0430\u0440\u044c tsar) naam an Sofia Palaiologina befreid. Sofia wiar de letst keiser faan det Uastr\u00f6\u00f6msk Rik, Konstantin XI. Palaiologos, san nichte. Iwan III. saad, at Moskau a efterfuliger faan det Uastr\u00f6\u00f6msk Rik wiar (det \"Traad Room\"). Iwan III., of Iwan de Skrekelk, san enkel, skeeb 1547 det R\u00fcs Keiserrik.\n\nF\u00fcrsten an Gratf\u00fcrsten\n Daniil Aleksandrowitsch Moskowski (1272-1303)\n Juri I. Daniilowitsch (1303\u20131325)\n Iwan I., \u201ede Jilseek\u201c (1325\u20131341, faan 1328 gratf\u00fcrst)\n Simeon, \u201ede Stolt\u201c (1341\u20131353)\n Iwan II., \u201ede Smok\u201c (1353\u20131359)\n Dmitri I. Donskoi (1359\u20131389)\n Wasili I. (1389\u20131425)\n Wasili II., \u201ede Blinj\u201c (1425\u20131462)\n Iwan III., \u201ede Grat\u201c (1462\u20131505)\n Wasili III. (1505\u20131533)\n Iwan IV., \u201ede Skrekelk\u201c (1533\u20131584, faan 1547 keiser faan det R\u00fcs Keiserrik)\n\nKwelen an Futnuuten\n\nR\u00fcs Keiserrik"